Rajaudang Cicit

Rajaudang Cicit, Pekaka cicit, pekaka Eurasia atau pekaka sungai (nama saintifik: Alcedo atthis)D.R. 16/2010 RANG UNDANG-UNDANG PEMULIHARAAN HIDUPAN LIAR 2010 ialah sejenis burung raja udang kecil dengan tujuh sub-spesies yang diakui dengan habitat yang bertaburan luas di Eurasia dan Afrika Utara. Ia tinggal dalam banyak tempat dalam kawasan taburannya tetapi bermigrasi daripada kawasan di mana sungai-sungai akan membeku semasa musim sejuk.

Burung pekaka jenis ini merupakan salah satu daripada haiwan terlindung di Malaysia. Pemburuannya memerlukan lesen pemburuan.

 Ciri-ciri 
Burung ini memiliki ekor yang pendek, kepala yang besar serta paruh yang tidak bergigi dan panjang. Panjang badannya 16 sentimeter dengan jarak sayap 25 sm, beratnya 34–46 gram.

 Warna bulu 
Tubuhnya diselubungi bulu pelepah berwarna biru di bahagian atas dan jingga di bahagian bawah. Ia mempunyai jalur leher berwarna biru hijau, garis putih di tengah muka dan tekak burung, bahagian bawah yang kemerahan dan paruh hitam dengan sedikit warna merah di pangkalnya. Kakinya berwarna merah.

Burung betina hampir serupa dengan burung jantan kecuali paruh bawahnya merah jingga dengan hujung berwarna hitam. Anak burung serupa dengan burung dewasa tetapi dengan bahagian atas yang lebih kusam dan hijau serta bahagian bawah yang lebih pucat; paruh dan kakinya hitam.

 Tabiat 
 Pemakanan 
Diet utamanya adalah ikan, yang mana ditangkap dengan cara menyelam dan ia memiliki adaptasi penglihatan khas yang membolehkannya melihat di dalam air.

 Pembiakan 
Telur burung pekaka cicit mempunyai cangkerang keras, berwarna putih dan bersinar. Sebiji telur 1.9 sm lebar, 2.2 sm panjang dan mempunyai berat 4.3 g, 5% telurnya ialah cangkerang. Seekor burung pekaka cicit betina bertelur 2 hingga 10 biji dalam satu sangkak. Telur-telur ini dieramkan di dalam sarang di tebing-tebing sungai.

 Rujukan 

 Pautan luar 
 Carian Google burung Pekaka Cit-cit.

Kategori: Alcedo
Pekaka cicit